Αθήνα: 28.08.2015

Αρ. Πρωτ.:2113

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Δικαίωση για τους δικαιούχους του εξωιδρυματικού**

Επιτέλους, μετά από παρεμβάσεις και πιέσεις της ΕΣΑμεΑ, σταματά η απαράδεκτη τακτική να χάνουν το εξωιδρυματικό επίδομα οι δικαιούχοι σε περιπτώσεις νοσηλείας τους στα νοσοκομεία.

Με επείγουσα επιστολή της στις 22 Ιουλίου 2015 η ΕΣΑμεΑ ζητούσε από τον υπουργό Εργασίας Γ. Κατρούγκαλο να αποσύρει άμεσα την απαράδεκτη εγκύκλιο για το άρθρο 7 του ν. 4331/2015 και να εκδοθεί νέα, πιστή στο γράμμα του Νομοθέτη. Με τις διατάξεις του άρθρου 7 του ν. 4331/2015 είχε καταργηθεί η απαράδεκτη Υπουργική Απόφαση Φ11321/1119/79/27-3-2013 (ΦΕΚ Β΄ 909) που προέβλεπε την αναστολή, η εγκύκλιος όμως που είχε εκδοθεί δεν ερμήνευε σωστά το άρθρο και συνέχιζε την αναστολή του εξωιδρυματικού.

Τελικά, στις 25 Αυγούστου το υπουργείο Εργασίας εξέδωσε νέα εγκύκλιο, με την οποία ερμηνεύεται ορθά ο νέος νόμος και αναφέρει: « (…) αναστέλλεται η καταβολή του εξωϊδρυματικού επιδόματος λόγω νοσηλείας των τετραπληγικών-παραπληγικών ασφαλισμένων των Οργανισμών Κύριας Ασφάλισης για χρονικό διάστημα περισσότερο των 30 ημερών σε Ιδρύματα ασυλιακής μορφής».

<http://www.esaea.gr/legal-framework/circulars> Το κείμενο της εγκυκλίου.

*Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.*

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ. [**www.esaea.gr**](http://www.esaea.gr/) και [**www.esamea.gr**](http://www.esamea.gr/) **.**